**Nr.**

**REFERAT DE APROBARE**

În baza prevederilor art. 6 – 8 din Ordonanţa de urgenţă a Guvernului nr. 244/2000 privind siguranţa barajelor, republicată şi ale Ordinului ministrului apelor şi protecţiei mediului nr. 105/2003 pentru aprobarea Instrucţiunilor de organizare şi funcţionare a comisiilor de avizare a documentaţiilor de evaluare a stării de siguranţă în exploatare a barajelor, NTLH – 040, cu modificările şi completările ulterioare, autoritatea publică centrală din domeniul apelor şi Administraţia Naţională „Apele Române” organizează şi desfăşoară activitatea de avizare a evaluării siguranţei barajelor încadrate în categoriile de importanţă A și B, respectiv a celor încadrate în categoriile de importanţă C și D, prin comisia centrală şi comisiile teritoriale de avizare.

Având în vedere necesitatea modificării Instrucţiunilor de organizare şi funcţionare a comisiilor de avizare a documentaţiilor de evaluare a stării de siguranţă în exploatare a barajelor, NTLH -040, în scopul continuării şi îmbunătăţirii activităţii de avizare, precum şi pentru organizarea şedinţelor comisiei prin mediul online, utilizând aplicaţii de comunicare specifice, a fost elaborat prezentul proiect de ordin al ministrului mediului, apelor şi pădurilor pentru modificarea şi completarea ordinului ministrului apelor şi protecţiei mediului nr. 105/2003, cu modificările şi completările ulterioare.

Faţă de cele de mai sus, vă rugăm, sa fiţi de acord cu aprobarea prezentului proiect de Ordin pentru modificarea şi completarea ordinului ministrului apelor şi protecţiei mediului nr. 105/2003, cu modificările şi completările ulterioare.

**Director**

**Simona Olimpia NEGRU**

**Director adj.**

**Altan ABDULAMIT**

**Elaborat: Lucian VOLINTIRU, consilier superior**